Prantsusmaa algatab majanduslike stiimulite paketi Meetmed on mõeldud autotööstuse päästmiseks ja ehitussektori tugevdamiseks, vahendavad ERR Uudised "Aktuaalset kaamerat". Prantsusmaa autotööstus kaotab 10 000 töökohta, ehitussektoris on uute majade loomine viimase kolme kuuga vähenenud 20%. Sarkozy sõnul tuleb kiiresti teha ulatuslikke investeeringuid infrastruktuuri, uuringutesse ja haridusse. Kuigi Saksamaa liidukantsler Angela Merkel ei toeta tugevaid riigipoolseid samme, oli ta sunnitud eelmisel kuul nõustuma 500 miljardi euro suuruse päästepaketiga pankade jaoks. Saksamaal on kümne kuu pärast valimised ja seetõttu kaalutakse hoolega, millised sammud oleksid õiged majanduse päästmiseks. Merkeli partei osad liikmed on rahulolematud ning nõuavad maksude alandamist ja tööturureforme.
Prantsusmaa algatab majanduslike stiimulite paketi